钦定古今图书集成/历象汇编/岁功典/第027卷 > 汉宫春〈慈宁殿元夕〉 前人
## 钦定古今图书集成/历象汇编/岁功典/第027卷 > 汉宫春〈慈宁殿元夕〉 前人

云海沈沈，峭寒收建章。雪残𫛛鹊。华灯照夜，万井禁
城行乐。春随鬓影，映参差、柳丝梅萼。丹禁杳，鳌峰对
耸，三山上通寥廓。　春衫绣罗香薄。步金莲影下，三
千绰约。冰轮桂满，皓色冷侵楼阁。霓裳帝乐，奏昇平、
天风吹落。留凤辇、通宵宴赏，莫放漏声闲却。